Μπαρμπάστρο

Το Μπαρμπάστρο (ισπανικά: Barbastro, λατινικά: Barbastrum ή Civitas Barbastrensis, αραγωνικά: Balbastro) είναι πόλη στην κοινότητα Σομοντάνο, στην επαρχία της Ουέσκας, στην Ισπανία. Η πόλη (επίσης γνωστή αρχικά ως Βαρβάστρα ή Bergiduna) βρίσκεται στη συμβολή των ποταμών Σίνκα και Βέρο.

 Ιστορία 
Μια αρχαία Κελτιβερική πόλη που ονομαζόταν Bergidum ή Bergiduna, και έπειτα κατά τη Ρωμαϊκή εποχή Μπαρμπάστρο (τώρα ονομάζεται Brutina) είχε συμπεριληφθεί στην Εντεύθεν Ιβηρία περιοχή, και αργότερα ως μέρος της Ταρρακωνησίας.

Μετά την πτώση της Δυτικής Ρωμαϊκής Αυτοκρατορίας, αποτέλεσε μέρος του βασιλείου των Βησιγότθων. Το Μπαρμπάστρο και η περιοχή της Βαρβιτανίας (Barbitaniya) καταλήφθηκαν από τον Μουσά μπιν Νουσαίρ το 717, και πλέον ως μέρος της Χαλιφάτου των Ομεϋαδών έδωσε ώθηση για να κατακτηθούν οι βόρειες πολιτείες της Ισπανικής Μαρκιωνίας (Marca Hispanica). Στην πόλη δόθηκε το όνομα Madyar.

Αργότερα εγκαταστάθηκε στην πόλη η οικογένεια Μπανού Χαλάφ (Banu Jalaf) που την έκανε πρωτεύουσα του Εμιράτου της Μπαρμπινέτας και της Ουέσκας έως το 862, γνωστό ως το Εμιράτο του Brabstra μέχρι το 882.

Το 1064, ο Σάντσο Ραμίρεθ, Βασιλιάς της Αραγωνίας, και οι Φράγκικές Χριστιανικές δυνάμεις του, με επικεφαλής τον Γουλιέλμο Η´της Ακουιτανίας και τον Γουλιέλμο του Μοντρεΐλ της Νορμανδίας, εισέβαλαν στην πόλη, η οποία την εποχή εκείνη ήταν μέρος του εμιράτου της Σαραγόσας. Αυτή η επίθεση, που προκάλεσε πάνω από 50.000 θύματα, είναι γνωστή ως η Πολιορκία του Μπαρμπάστρο. Ωστόσο, το επόμενο έτος, η πόλη ανακαταλήφθηκε από τους Μαυριτανούς. Το 1101 κατακτήθηκε από τον Πέτρο Α´ της Αραγωνίας, ο οποίος την έκανε έδρα της επισκοπής. Το Μπαρμπάστρο έκτοτε ακολούθησε την ιστορία της Αραγωνίας και της Ισπανίας.

Κατά τη διάρκεια του ισπανικού Εμφυλίου Πολέμου 51 Κλαρετίνοι κληρικοί εκτελέστηκαν στο Μπαρμπάστρο από πολιτοφύλακες του λαϊκού Μετώπου. Πολλοί σοσιαλιστές, δημοκρατικοί και κομμουνιστές ακτιβιστές φυλακίστηκαν και εκτελέστηκαν τα επόμενα χρόνια από το Φασιστικό καθεστώς του Φρανσίσκο Φράνκο.

Η οικονομία του Μπαρμπάστρο γνώρισε μεγάλη ακμή μέχρι τον 20ο αιώνα, όταν και άρχισε μια περίοδος παρακμής, η οποία τελειώνει μόλις στη δεκαετία του 1960, λόγω της αύξησης της γεωργικής παραγωγής.

 Αξιοσημείωτοι κάτοικοι 
 Οι Βαρθολομαίος και Λουπέρθιο ντε Αργενσόλα (de Argensola), αδελφοί, ιστορικοί και ποιητές που αποτελούν μέρος του ισπανικού χρυσού αιώνα (siglo de oro), μια περίοδο άνθησης των τεχνών και των γραμμάτων στην Ισπανία.
 Ο Αντόνιο Ριχάρδος Καρίγιο ντε Αλμπορνόθ (Antonio Ricardos Carrillo de Albornoz), ήταν ένας διάσημος στρατηγός του ισπανικού στρατού, που έζησε τον 18ο αιώνα.
 Ο Άγιος Χοσέ Μαρία Εσκρίβα (St. Jose María Escriva), κοινώς γνωστός ως Εσκρίβα ντε Μπαλαγκέρ, ιδρυτής του Όπους Ντέι (Opus Dei), ένα θεσμικό όργανο της ρωμαιοκαθολικής Εκκλησίας.

 Αδελφοποιημένες πόλεις 
  Saint-Gaudens, Haute-Garonne

 Δείτε επίσης 
 Σομοντάνο Προστατευόμενη Ονομασία Προέλευσης για τους οίνους της περιοχής
 Αλκέθαρ Μεσαιωνικό χωριό στην περιοχή
 Καθεδρικός Ναός του Μπαρμπάστρο
 Επισκοπή Μπαρμπάστρο-Μονθόν

 Παραπομπές 

 Πηγές 
 εναλλ.=|12x12εσ Αυτό το άρθρο ενσωματώνει το κείμενο από μια δημοσίευση τώρα στο δημόσιο τομέα: Herbermann, Charles, εκδ. (1913). "άρθρο όνομα που απαιτούνται". Καθολική Εγκυκλοπαίδεια. Νέα Υόρκη: Robert Appleton. 
 Ιστορικός Άτλαντας της Ιβηρικής

 Εξωτερικοί σύνδεσμοι 
 εναλλ.=|16x16εσ Μέσα ενημέρωσης που σχετίζονται με Barbastro  στο Wikimedia Commons

 Ιστορία των Entremuro (στα ισπανικά) Μέρη, άνθρωποι και γεγονότα σχετικά με την παλιά συνοικία της πόλης

Κατηγορία:Πόλεις της Ισπανίας
Κατηγορία:Αραγωνία